google/wiki40b huggingface dataset:
ประสงค์ บูรณ์พงศ์

ประวัติ

ประสงค์ บูรณ์พงศ์ เกิดเมื่อวันที่ 13 ตุลาคม พ.ศ. 2479 เป็นชาวตำบลในเมือง อำเภอเมืองนครพนม จังหวัดนครพนม จบการศึกษา วุฒิการศึกษา แพทยศาสตรบัณฑิต มหาวิทยาลัยแพทยศาสตร์ เป็นนักการเมืองชาวนครพนม
ประสงค์ บูรณ์พงศ์ เข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติที่เวทีสะพานผ่านฟ้าลีลาศ เมื่อวันที่ 26 มีนาคม พ.ศ. 2553

การทำงาน

ประสงค์ บูรณ์พงศ์ เคยรับราชการเป็นนายแพทย์ สังกัดกระทรวงสาธารณสุข รวมระยะเวลากว่า 20 ปี โดยได้รับตำแหน่งสูงสุดคือ ผู้อำนวยการโรงพยาบาลนครพนม และเคยได้รับรางวัลแพทย์ดีเด่น ประจำปี พ.ศ. 2517
ต่อมาจึงได้หันเข้าสู่งานการเมือง เป็นสมาชิกสภาผู้แทนราษฎร จังหวัดนครพนม ตั้งแต่ปี พ.ศ. 2526 เคยได้รับแต่งตั้งเป็นรัฐมนตรีช่วยว่าการกระทรวงสาธารณสุข ในปี พ.ศ. 2531 และเป็นรัฐมนตรีประจำสำนักนายกรัฐมนตรี ในปี พ.ศ. 2533 (รัฐบาลพลเอกชาติชาย ชุณหะวัณ) ต่อมาในรัฐบาลของนายบรรหาร ศิลปอาชา ได้รับแต่งตั้งเป็นรัฐมนตรีประจำสำนักนายกรัฐมนตรี ในปี พ.ศ. 2538 เป็นรัฐมนตรีช่วยว่าการกระทรวงแรงงานและสวัสดิการสังคม ในปี พ.ศ. 2539 และเป็นรัฐมนตรีว่าการกระทรวงแรงงานฯ ในปีเดียวกัน
ประสงค์ บูรณ์พงศ์ เคยได้รับแต่งตั้งให้ทำหน้าที่ประธานคณะที่ปรึกษานายกรัฐมนตรี (พล.อ.ชวลิต ยงใจยุทธ) และเป็นที่ปรึกษานายกรัฐมนตรี 2 คน คือ นายชวน หลีกภัย และ พล.อ.ชาติชาย ชุณหะวัณ
นายประสงค์ ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 84
ในปี พ.ศ. 2562 ได้รับเลือกตั้งเป็น ส.ส.แบบบัญชีรายชื่อ พรรคเสรีรวมไทย ต่อมาในการประชุมสภาผู้แทนราษฎร มีการลงมติเลือกรองประธานสภาคนที่ 2 โดยนายศุภชัย โพธิ์สุ จากพรรคภูมิใจไทย และนายประสงค์ ได้รับการเสนอชื่อ จำนวน 2 คน ซึ่งที่ประชุมมีมติเลือกตั้งนายศุภชัย 256 เสียง และนายประสงค์ 239 เสียง
ศึกเซ็กเต๋ง

การรบ

จักรพรรดิง่อ พระเจ้าซุนกวน มีพระบัญชาให้ จิวหอง วางกับดักใส่ขุนพลวุย โจฮิว โดยทำทีเป็นแปรพักตร์ไปวุย โจฮิวตัดสินใจนำทัพไปยังเมือง ว่าน (ทุกวันนี้คือ อำเภอเฉียนชาน, มณฑลอันฮุย) พระเจ้าซุนกวนแต่งตั้งให้ขุนพลของพระองค์ ลกซุน เป็นผู้บัญชาการรบและมีพระบัญชาให้เขานำทัพโจมตีโจฮิว บนเส้นทางไปเมืองว่าน โจฮิวตกอยู่ภายใต้การซุ่มโจมตีโดย กองทัพง่อ เขามีคำสั่งให้ถอยทัพไปเซ็กเต๋ง
หลังจากเขาพ่ายแพ้ โจฮิวได้เขียนรายงานกราบทูลจักรพรรดิวุย พระเจ้าโจยอย ให้อภัยสำหรับความผิดพลาดของเขา
นางร้ายสายลับ

ละครโทรทัศน์

ผลิตโดย :  บริษัท กู๊ดฟีลลิ่ง จำกัด (สมจริง ศรีสุภาพ)
 บทประพันธ์ : หัสบรรณ
 บทโทรทัศน์ : เพ็ชรรุ่ง, นฤมล, ศุภวรรณ, เหมือนฝัน
กำกับการแสดง : คฑาเทพ ไทยวานิช
ออกอากาศทาง ช่อง 3
พหุนามกำลังสอง

ในทางคณิตศาสตร์ พหุนามกำลังสอง คือพหุนามที่มีดีกรีเท่ากับ 2 นั่นคือ เลขชี้กำลังของตัวแปรทุกตัวมีค่าไม่เกิน 2 เช่น x² − 4x + 7 เป็นพหุนามกำลังสอง แต่ x³ − 4x + 7 ไม่เป็นพหุนามกำลังสอง

สัมประสิทธิ์

สัมประสิทธิ์ของพหุนามกำลังสองมักเป็นจำนวนจริง หรือจำนวนเชิงซ้อน แต่ในความเป็นจริงแล้วพหุนามสามารถนิยามบนริงใด ๆ ได้

ตัวแปร

พหุนามกำลังสองอาจมีตัวแปรเพียงตัวแปรเดียว หรือหลายตัวแปรก็ได้
แฟร์ดีนันด์ โบล

ชีวิตและงาน

แฟร์ดีนันด์ โบลเกิดเมื่อวันที่ 24 มิถุนายน ค.ศ. 1616 ที่เมืองดอร์เดรคต์ในประเทศเนเธอร์แลนด์เป็นบุตรของศัลยแพทย์บัลตาซาร์ โบล โบลได้รับการฝึกหัดเบื้องต้นจากยาโกบ แคร์ริตส์ เกยป์ (Jacob Gerritsz Cuyp) ในเมืองเกิด และ/หรือจากอาบราฮัม บลุมาร์ต (Abraham Bloemaert) หลังจากปี ค.ศ. 1630 โบลก็ได้พำนักและรับการศึกษาจากแร็มบรันต์ ที่อยู่ในบริเวณที่เป็นที่นิยมของจิตรกร ช่างทอง สถาปนิก และผู้อพยพชาวเฟลมิชและชาวยิว โบลมีห้องเขียนภาพเป็นของตนเองในปี ค.ศ. 1641
ในปี ค.ศ. 1652 โบลย้ายไปตั้งหลักแหล่งอยู่ในอัมสเตอร์ดัม และในปี ค.ศ. 1653 ก็สมรสกับเอลีซาเบต เดลล์ ผู้เป็นธิดาของนายพลเรือของอัมสเตอร์ดัมและผู้มีตำแหน่งในสมาคมพ่อค้าไวน์ ทั้งสองสถาบันนี้ต่อมาก็จ้างให้โบลเขียนภาพให้ ภายในสองสามปีโบลก็กลายเป็นประธานของสมาคมและได้รับใบสั่งให้สร้างเตาผิงสองชิ้นสำหรับห้องในตึกเทศบาลเมืองใหม่ ที่ออกแบบโดยยาโกบ ฟัน กัมเปิน (Jacob van Campen) และอีกสี่ชิ้นสำหรับสำนักงานกองราชนาวีแห่งอัมสเตอร์ดัม
เมื่อมาถึงช่วงนี้โบลก็เป็นที่นิยมและเป็นจิตรกรผู้ประสบความสำเร็จ สีที่ใช้เริ่มอ่อนลง และตัวแบบที่เขียนออกมาก็มีท่าทางที่สง่างามขึ้น เมื่อมาถึงกลางคริสต์ทศวรรษ โบลก็ได้รับงานจากทางการจำนวนมากกว่าศิลปินอื่นๆ กอดฟรีย์ เนลเลอร์ (Godfrey Kneller) เป็นลูกศิษย์ โบลเขียนงานสี่ชิ้นให้แก่คฤหาสน์สองหลังของพี่น้องทริพจากดอร์เดรคต์
ภรรยาคนแรกของโบลเสียชีวิตในปี ค.ศ. 1660 ต่อมาในปี ค.ศ. 1669 โบลก็แต่งงานกับอันนา ฟัน แอร์กเกิล แม่หม้ายของเหรัญญิกของสำนักงานกองราชนาวี และดูเหมือนว่าจะหยุดเขียนภาพตั้งแต่ช่วงนี้ ในปี ค.ศ. 1672 โบลและอันนาก็ย้ายบ้านไปอยู่ในบริเวณที่เป็นย่านผู้มีฐานะดี ตัวบ้านในปัจจุบันเป็นพิพิธภัณฑ์ (Museum van Loon) โบลมีตำแหน่งเป็นผู้บริหารของบ้านสำหรับผู้เป็นโรคเรื้อน โบลเสียชีวิตสองสามอาทิตย์หลังจากภรรยาเมื่อวันที่ 24 สิงหาคม ค.ศ. 1680
ภาพเขียนที่มีชื่อเสียงที่สุดอาจจะเป็นภาพเหมือนของเอลีซาเบต บัส (Elisabeth Bas) ภรรยาของนายทหารเรือโยเคิม สวาร์เตินโฮนต์ (Jochem Swartenhont) และภาพเขียนของเจ้าของโรงแรม ภาพเขียนเหล่านี้ในคริสต์ศตวรรษที่ 19 ระบุผิดว่าเป็นงานเขียนของแร็มบรันต์
ซิ่งทะลุเพดานนรก

เนื้อเรื่องย่อ

เรื่องราวของหนุ่มสาวนักซิ่งที่มารวมตัวกันบนท้องถนนอันเป็นสนามประลองความแรงเพื่อช่วงชิงเงินรางวัล 24 ล้านเหรียญ กับการแข่งขันที่ไร้กติกา และกฎหมายก็ไม่มีความสำคัญใดๆ
วิทยาสัตว์เลื้อยคลานและสัตว์สะเทินน้ำสะเทินบก

วิทยาสัตว์เลื้อยคลานและสัตว์สะเทินน้ำสะเทินบก (อังกฤษ: Herpetology) เป็นสัตววิทยาแขนงหนึ่ง ที่ศึกษาโดยเฉพาะกับสัตว์เลื้อยคลานและสัตว์สะเทินน้ำสะเทินบก อาทิ เต่า, ตะพาบ, จระเข้, กิ้งก่า, จิ้งจก, ตุ๊กแก, งู, กบ, คางคก, ซาลาแมนเดอร์, ทัวทารา
โดยคำว่า "Herpetology" มาจากภาษากรีก คำว่า ἑρπήτόν (herpeton) หมายถึง "สัตว์ที่น่าขยะแขยง" และ λογία (logia) หมายถึง "ความรู้ หรือ การศึกษา" ซึ่งผู้ที่มีความสนใจหรือศึกษาศาสตร์ด้านนี้โดยเฉพาะเรียกว่า นักวิทยาสัตว์เลื้อยคลานและสัตว์สะเทินน้ำสะเทินบก 
สำหรับ ผู้ที่จะเป็นนักวิทยาสัตว์เลื้อยคลานและสัตว์สะเทินน้ำสะเทินบกได้นั้นต้องมีภูมิหลังการศึกษาวิทยาศาสตร์และคณิตศาสตร์อย่างดีเยี่ยม มีสถาบันการศึกษาเพียงไม่กี่แห่งเท่านั้นที่เปิดสอนศาสตร์แขนงนี้
สำหรับในประเทศไทยแล้ว การเปิดสอนศาสตร์แขนงนี้ในสถาบันการศึกษาโดยตรงยังไม่มี แต่จะอยู่ในภาควิชาต่าง ๆ ที่เกี่ยวข้อง อาทิ ภาควิชาสัตววิทยา คณะวิทยาศาสตร์ มหาวิทยาลัยเกษตรศาสตร์ เป็นต้นและมีผู้นิยมชมชอบและเชี่ยวชาญอยู่จำนวนไม่น้อย เช่น ผู้ที่นิยมการเลี้ยงสัตว์แปลก ๆ หรือ ผู้ที่ทำงานด้านนี้ในทางวิชาการ อาทิ น.อ.(พิเศษ) วิโรจน์ นุตพันธุ์, จารุจินต์ นภีตะภัฏ, ธัญญา จั่นอาจ, วีรยุทธ์ เลาหะจินดา เป็นต้น
สวดคฤหัสถ์

การเล่นพื้นพระอภิธรรม

ในการเล่นพื้นพระอภิธรรม ทั้งสี่คนจะสวดบทพระสังคิณี เริ่มจากบทสวดภาษาบาลีก่อน แล้วจึงเจือลำนำทีละน้อยจนเป็นลำนำล้วน เมื่อท้ายตู้กับหัวตู้แต่งตัวพร้อมแล้วจะร้องลำนำเป็นเรื่องต่างๆ เช่นออกภาษาไทยจะเล่นเรื่องไกรทอง รามเกียรติ์เป็นต้น ถ้าออกภาษาจีน จะนิยมเล่นเรื่อง ตั๋งโต๊ะ-เตียวเสี้ยน (สามก๊ก) ไกโซบุ๋น และจีนไหหลำ ซึ่งเป็นการเจรจาโต้ตอบแบบจำอวด ถ้าออกภาษาลาว นิยมเล่นเพลงเส่เหลเมา ถ้าออกภาษาญวน ใช้บทสวดสังคโหและใช้เพลงญวนทอดแห

อิทธิพล

ในระยะต่อมาเมื่อการเล่นสวดคฤหัสถ์เสื่อมความนิยมลงไป ได้มีอิทธิพลต่อการละเล่นในยุคต่อมาคือ การเล่นจำอวด ปี่พาทย์ออกสิบสองภาษา การออกหางเครื่องลูกบทของมโหรี ปี่พาทย์ และเครื่องลูกบทของลิเก
สโมสรฟุตบอลทอตนัมฮอตสเปอร์ในฤดูกาล 2016–17

เงินที่จ่าย

ฤดูร้อน:  £67,400,000
ฤดูหนาว:  £0
รวม:  £67,400,000

เงินที่ได้รับ

ฤดูร้อน:  £39,000,000
ฤดูหนาว:  £20,500,000
รวม:  £59,500,000

รายรับ-รายจ่าย

ฤดูร้อน:  £28,400,000
ฤดูหนาว:  £20,500,000
รวม:  £7,900,000
โอมิ

เนื้อเรื่อง

โอมิเป็นเด็กกำพร้าชาวจีนที่ถูกฝึกมาเป็นพระเส้าหลินตั้งแต่เกิด เป็นมังกรแห่งธาตุน้ำ และเป็นผู้ที่มีรูปร่างเล็กที่สุด (แต่ตัวไม่เล็กที่สุดในตำนานมังกรเส้าหลิน) และคาดว่าอายุน้อยที่สุดแต่มีทักษะมากที่สุดในบรรดามังกรเส้าหลินทั้งสี่ เขามักจะใช้สำนวนต่าง ๆ ผิดอยู่เสมอ และมักจะไม่พอใจมากเวลาใครมาว่าหัวของตน ในตอนจบของฤดูกาลที่ 2 โอมิสูญเสียชิฝ่ายดีไป ทำให้กลายเป็นฝ่ายเฮ่ยหลินและเข้าร่วมกับเชสยัง แต่หลังจากนั้นก็กลับมาอยู่ฝ่ายเส้าหลินอีกครั้ง

ตำนานมังกรเส้าหลิน

โอมิในตำนานมังกรเส้าหลินนั้นได้เลื่อนขั้นเป็นนักรบโชคู แถมยังได้ปิ้งป่องมาเป็นพี่น้องร่วมรบอีกด้วย โดยในช่วงการคัดเลือกหานักรบเส้าหลินฝึกหัด โอมิถูกชาโดว์ (ที่ปลอมตัวมาในชื่อวิลโล่) หลอกจนเธอสามารถขโมยเชนกังวูไปได้ทั้งหมด (โอมิเป็นคนเดียวที่รู้ที่ซ่อนเชนกังวูและรหัส) ซึ่งหลังจากที่วัดเส้าหลินถูกทำลาย โอมิและพวกพ้องก็ได้ออกเดินทาง เพื่อค้นหาวัดแห่งใหม่ และจะหาวัดเส้าหลินใหม่เจอในตอน Princess Kaila of the Thousand Layer Mountain

ปิ้งป่อง

ปิ้งป่อง (Ping Pong) เป็นชาวฝรั่งเศส ซึ่งเขาเป็นตัวละครใหม่จากตำนานมังกรเส้าหลิน เป็นมังกรแห่งธาตุไม้ และเป็นผู้ที่มีรูปร่างเล็กที่สุด มีทักษะด้านการวิ่งได้เร็วที่สุด มีจิตใจสะอาดที่สุดในบรรดามังกรเส้าหลินทั้งห้า ซึ่งปิ้งป่องได้เป็นสมาชิกใหม่ในฐานะเส้าหลินฝึกหัด โดยในช่วงการคัดเลือกหานักรบเส้าหลินฝึกหัด ปิ้งป่องถุกชาโดว์เล่นสกปรกจนทำให้ปิ้งป่องขายหน้าจนขอออกจากการคัดตัว แต่ก็กลับมาเพื่อบอกว่าวิลโล่คือชาโดว์ที่เป็นสมุนของเชสยังแต่ก็สายเกินไป ซึ่งหลังจากที่วัดเส้าหลินถูกทำลาย ปิ้งป่องได้ถูกเลือกให้เป็นเส้าหลินฝึกหัด และได้ออกเดินทางร่วมกับพวกพ้อง เพื่อค้นหาวัดแห่งใหม่ และจะหาวัดเส้าหลินใหม่เจอในตอน Princess Kaila of the Thousand Layer Mountain ในตอนOut of Ping Pong's Mind ปิ้งป่องได้ปลุกสัญชาตญาณพยัคของตนเองขึ้นมา(โอมิช่วยกระตุ้น) และในตอนMi Temple, Mi Casa ปิ้งป่องได้เลื่อนขั้นเป็นนักรบโชคู

สถิติการประลองเส้าหลิน

โอมิเคยประลองเส้าหลินทั้งหมด 28 ครั้ง โดยชนะ 24 ครั้ง และแพ้ 4 ครั้ง (ไม่นับการประลองกับอาจารย์ดาฉีและเรมุนโด้)

ตำนานมังกรเส้าหลิน

โอมิเคยประลองเส้าหลินทั้งหมด 10 ครั้ง โดยชนะ 8 ครั้ง และแพ้ 2 ครั้ง
ปิ้งป่องเคยประลองเส้าหลินทั้งหมด 4 ครั้ง โดยชนะ 3 ครั้ง และแพ้ 1 ครั้ง
การบุกครองเกาะซิซิลีของฝ่ายสัมพันธมิตร

แผนการโจมตีเกาะซิซิลีของสัมพันธมิตร

แผนการดำเนินงานฮัสกี้เรียกโจมตีซึ่งอยู่ทั้งบนบกและในน้ำของเกาะซิซิลี กองทัพของอเมริกาดำเนินการโจมตีเชื่อมโยงไปถึงทางใต้และทางตะวันออกและบนชายฝั่งทางตอนใต้กลางของเกาะซิซิลี โดยการจู่โจมซึ่งอยู่ทั้งบนบกและในน้ำได้จะสนับสนุนการยิงปืนใหญ่จากทางเรือและระเบิดยุทธแต่มีคำสั่งห้ามการสนับสนุนทางอากาศใกล้ของกองทัพอากาศร่วม ดังนั้นการดำเนินการต้องโครงสร้างคำสั่งที่ซับซ้อนต้องโจมตีพร้อมกันบนบกและทางเรือ ทั้งหมดนี้เป็นคำสั่งของนายพลดไวต์ ดี. ไอเซนฮาวร์และนายพลแห่งไพร่พลแอฟริกาเหนือฮารอด อเล็กซานเดอร์นายพลแห่งสหราชอาณาจักรมีหน้าที่นำทหารอังกฤษเข้าโจมตีชายฝั่งทางตอนใต้ของเกาะซิซิลีร่วมกับอเมริกา
วิธีการครอส-เอนโทรปี

วิธีครอส-เอนโทรปี (อังกฤษ: Cross-Entropy Method) เป็นขั้นตอนวิธีที่ใช้หลักการของ Monte Carlo เพื่อที่จะแก้ปัญหา ถูกนำเสนอโดย R.Y. Rubinstein ซึ่งประเภทของปัญหาที่สามารถใช้วิธีครอส-เอนโทรปีได้นั้นจะมีอยู่สองลักษณะ คือ การประมาณค่า หรือ การหาค่าที่ดีที่สุด โดยวิธีการนี้ถูกประยุกต์ใช้ในปัญหาเชิงวิศวกรรม และวิทยาศาสตร์มากมาย

รหัสเทียมสำหรับวิธีครอส-เอนโทรปีเพื่อประมาณความน่าจะเป็นสำหรับเหตุการณ์ที่พบเจอได้ยาก

1   และ 
 2 
 3 t = 0 /*ตัวนับจำนวนรอบ*/
 4
 5 ทำ
 6     t = t + 1
 7     สุ่มตัวอย่างสุ่ม  ตามความหนาแน่นของความน่าจะเป็น 
 8     สำหรับทุก i ตั้งแต่ 1 ถึง N
 9         
10     เรียงลำดับจากน้อยไปหามาก(S)        
11     
12      = ค่าต่ำสุด(,)
13     คำนวณ  จากสมการ (5) ด้วย  และ 
14 ระหว่างที่            
15
16 สุ่มตัวอย่างสุ่ม  ตามความหนาแน่นของความน่าจะเป็น 
17 คำนวณ  จากสมการ (3) ด้วย 
18 คืนค่า 
จะเห็นว่าหากต้องการใช้ขั้นตอนวิธีนี้ต้องทำการปรับค่า  ให้เหมาะสมกับความต้องการ ซึ่งโดยปกติ  จะมีค่าอยู่ระหว่าง 0.01 และ 0.1 และค่าของ  จะน้อยว่า  มากๆ เช่น  ในขณะที่  และขั้นตอนวิธีนี้จะรับประกันว่าสามารถทำงานจนจบได้แน่นอนหากค่าของ  มีค่าเล็กมากพอ

รหัสเทียมสำหรับวิธีครอส-เอนโทรปีเพื่อใช้ในปัญหาการหาค่าที่เหมาะสมที่สุด

1   และ 
 2 
 3 t = 0 /*ตัวนับจำนวนรอบ*/
 4
 5 ทำ
 6     t = t + 1
 7     สุ่มตัวอย่างสุ่ม  ตามความหนาแน่นของความน่าจะเป็น 
 8     สำหรับทุก i ตั้งแต่ 1 ถึง N
 9         
10     เรียงลำดับจากน้อยไปหามาก(S)        
11     
12      = ค่าต่ำสุด(,)
13     คำนวณ  ที่ทำให้  สูงที่สุด
14 ระหว่างที่ ยังไม่ถึงเงื่อนไขยุติ
15
16 คืนค่า 
จะเห็นว่าหากต้องการใช้ขั้นตอนวิธีนี้ต้องทำการปรับค่า  และเงื่อนไขยุติให้เหมาะสม

รหัสเทียมสำหรับปัญหา

1  ตั้งค่า  และ 
 2  t = 0 /*ตัวนับจำนวนรอบ*/
 3  ทำ
 4        t = t + 1
 5        ตั้งค่าในในหลักที่  ของ  เป็น 0 
 6        ทำการทำค่าในแต่ละแถวของ  ให้เป็นมาตรฐาน(normalize) //เฉลี่ยค่าในแต่ละแถวให้รวมกันได้ 1 
 7        ใช้สมการที่ (8) สร้าง  ด้วยพารามิเตอร์ 
 8        ทำการปรับปรุงค่าให้ได้  ในแต่ละแถว i และหลักที่ j ตามสมการที่ (9)
 9  ระหว่างที่ t < n-1 // ถ้ายังสร้างลำดับของทางเดินไม่ครบทุกจุด
10  คืนค่า
ประสิทธิ์ ไชยศรีษะ

ประวัติ

จ.ส.ต.ประสิทธิ์ ไชยศีรษะ เกิดเมื่อวันที่ 2 มีนาคม พ.ศ. 2508 ที่อำเภอปรางค์กู่ จังหวัดศรีสะเกษ สำเร็จการศึกษาระดับมัธยมศึกษาตอนปลาย มีภรรยาเป็นชาวจังหวัดสุรินทร์

การทำงาน

จ.ส.ต.ประสิทธิ์ ไชยศีรษะ เข้ารับราชการตำรวจโดยมีตำแหน่งเป็นผู้บังคับหมู่ฝ่ายอำนวยการ กองบังคับการตำรวจภูธรจังหวัดสมุทรสาคร และมีบทบาทเป็นแกนนำแนวร่วมประชาธิปไตยต่อต้านเผด็จการแห่งชาติ (นปช.) จังหวัดสมุทรสาคร ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ลงสมัครรับเลือกตั้งในพื้นที่จังหวัดสุรินทร์ ซึ่งเป็นถิ่นพำนักและบ้านเกิดของภรรยา โดยแข่งขันกับอดีต ส.ส.พื้นที่เดิม คือ นางฟาริดา สุไลมาน จากพรรคภูมิใจไทย และนายธีระทัศน์ เตียวเจริญโสภา จากพรรคชาติไทยพัฒนา แต่สามารถเอาชนะและได้รับเลือกตั้งเป็น ส.ส.สมัยแรกได้สำเร็จ
ในสภาผู้แทนราษฎรไทย ชุดที่ 24 ได้ทำหน้าที่เป็นกรรมาธิการตำรวจ และมีบทบาทในการตอบโต้กับสมาชิกพรรคประชาธิปัตย์ ในการอภิปรายในสภาบ่อยครั้ง โดยเฉพาะกับกรณีของนางสาวรังสิมา รอดรัศมี ส.ส.สมุทรสงคราม รวมถึงกรณีกล่าวถึงมหาวิทยาลัยรามคำแหง ส่งผลให้เกิดความไม่พอใจโดยเฉพาะจากสมาคมศิษย์เก่ารามคำแหง
เมื่อวันที่ 22 มิถุนายน พ.ศ. 2555 จ.ส.ต.ประสิทธิ์ได้กล่าวหมิ่นคณะตุลาการศาลธรรมนูญด้วยถ้อยคำหยาบคายที่หมายถึงอวัยวะเพศชาย
เมื่อวันที่ 7 สิงหาคม พ.ศ. 2556 ระหว่างการประชุมสภาผู้แทนราษฎร ที่มีวาระการพิจารณาร่าง พ.ร.บ.นิรโทษกรรม จ.ส.ต.ประสิทธิ์ได้ยกรองเท้าของตนเองมาไว้บนใบหน้าเพื่อยั่วยุเพื่อแสดงการตอบโต้กับสมาชิกพรรคประชาธิปัตย์
วันที่ 29 ตุลาคม พ.ศ. 2556 ที่พรรคเพื่อไทย จ.ส.ต.ประสิทธิ์ได้ขึ้นปราศรัยบนรถกระบะติดเครื่องขยายเสียงมาชุมนุมบริเวณด้านหน้าพรรคของกลุ่มแนวร่วมประชาธิปไตยต่อต้านเผด็จการแห่งชาติ (นปช.) เพื่อปราศรัยสนับสนุนให้ ส.ส. พรรคเพื่อไทยสนับสนุนร่าง พ.ร.บ.นิรโทษกรรมฉบับสุดซอย ระหว่างนั้นได้มีคำพูดว่า “ผมอยากยิงแม่งในสภาให้ตายห่าไปเลยด้วยซ้ำ แต่เอาทักษิณกลับมาสะใจกว่า ทำให้เหมือนตายทั้งเป็น ยิ่งกว่าติดคุก" ซึ่งคำกล่าวเช่นนี้เป็นไปในลักษณะการชี้แจงขั้นตอนของร่างพระราชบัญญัติดังกล่าวในทางที่ไม่เหมาะสม ส่งผลให้เกิดความไม่พอใจในพรรคเพื่อไทย กระทั่งในการประชุมพรรคเพื่อไทย จ.ส.ต.ประสิทธ์ได้กล่าวขอโทษต่อ น.ส.ยิ่งลักษณ์ ชินวัตร นายกรัฐมนตรี ถึงกรณีดังกล่าว
วันที่ 7 พฤษภาคม พ.ศ. 2557 ได้กล่าวข้อความหมิ่นสถาบันกษัตริย์ ศาลได้พิเคราะห์พฤติการณ์แห่งคดี และรายงานการสืบเสาะ แล้วเห็นว่า ข้อความที่ปราศรัย เป็นเรื่องร้ายแรง ศาลพิพากษาลงโทษจำคุก 2ปี 6เดือนในวันที่ 3 ธันวาคม พ.ศ. 2557
วันที่ 24 พฤษภาคม พ.ศ. 2557 หลังการรัฐประหารก่อนหน้านั้น 2 วัน จ.ส.ต.ประสิทธิ์ละเมิดคำสั่งคณะรักษาความสงบแห่งชาติที่ 5/2557 โดยไม่ยอมไปรายงานตัวที่หอประชุมกองทัพบกเทเวศน์ ในวันเดียวกัน เวลา 13.00 น.แต่ไปรายงานตัวที่ จทบ.ส.ร./กกล.รส.ประจำพื้นที่ จ.สุรินทร์ ทางตำรวจได้ดำเนินคดีตามหมายจับ สน.โชคชัย ที่ 912/2557 ลงวันที่ 26 พฤษภาคม พ.ศ. 2557
ในช่วงกลางปี พ.ศ. 2559 หลังการออกเสียงประชามติร่างรัฐธรรมนูญฉบับใหม่ในปีนั้น  จ.ส.ต.ประสิทธิ์ ได้กลับมามีบทบาทอีกครั้ง โดยเข้าไปเป็นพิธีกรรายการ "เพื่อประชาธิปไตย" ออกอากาศทาง พีซทีวี ช่วงเช้าวันอาทิตย์ ซึ่งเป็นการวิพากษ์เรื่องราวทางการเมืองไทยในหลายมิติ
เส้นขนานที่ 45 องศาเหนือ

เส้นขนานที่ 45 องศาเหนือ คือวงกลมละติจูดที่ 44 องศา ด้านเหนือของระนาบศูนย์สูตรโลก เส้นนี้ลากผ่านทวีปยุโรป ทะเลเมดิเตอร์เรเนียน ทวีปเอเชีย มหาสมุทรแปซิฟิก และทวีปอเมริกาเหนือ
เทศบาลตำบลปากนคร

ประวัติ

บ้านปากนครเดิมนั้น ตามประวัติศาสตร์ในสมัยโบราณ ที่มีผู้บอกกล่าวเล่าตามความเป็นมานั้น เขาเรียกกันว่า “บ้านทับเคย” ประชากรส่วนใหญ่ในอดีตนั้นประกอบอาชีพประมง เช่น ยอปีก วางอวน ดักซั่ง ราวเบ็ด เป็นต้น สาเหตุที่เรียกว่าบ้านทับเคยนั้น ก็คือมีการนำเอาลูกกุ้งตัวเล็กที่จับมาผสมกับเกลือ คนให้เข้ากันนำมาตากแดดให้แห้งแล้วนำมาบด ซึ่งตามภาษาในสมัยโบราณจะเรียกว่า “เชเคย” โดยการใช้ครกที่ทำด้วยไม้ขนาดใหญ่แล้วมีสาก ลักษณะคล้ายกับกระบอกใช้ตำหรือเชกุ้งตัวเล็กๆ ที่ผสมไว้นั้นให้ละเอียด จึงเรียกว่าการ “เชเคย” ในสมัยต่อมาใช้เครื่องบด จึงเปลี่ยนมารียกว่า “บดเคย” เมื่อมีประชากรเข้ามาอาศัยอยู่เพิ่มมากขึ้น จึงตั้งเป็นหมู่บ้าน และใช้ชื่อว่า “บ้านปากน้ำปากนคร” ซึ่งตั้งอยู่บริเวณหมู่ที่ 1 ต.ปากนคร อ.เมือง จ.นครศรีธรรมราช จากเหตุการณ์ที่กล่าวมาข้างต้น จะเห็นได้ว่าลุ่มน้ำปากนครสายนี้ตลอดจนบ้านทับเคยหรือบ้านปากนคร มีความเป็นมาทางประวัติศาสตร์อันยาวนาน ที่พวกเราควรศึกษาเรียนรู้ถึงความเป็นมา และต่อมาได้มีการปกครองแบบสภาท้องถิ่น เรียกว่า “สุขาภิบาลปากนคร” ต่อมาได้ยกฐานะเป็น “เทศบาลตำบลปากนคร” เมื่อวันที่ 25 พฤษภาคม 2542 ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 ซึ่งประกาศในราชกิจจานุเบกษา ลงวันที่ 24 กุมภาพันธ์ 2542

สภาพทั่วไป

ลักษณะภูมิประเทศ สภาพพื้นที่ส่วนใหญ่ของเทศบาลตำบลปากนคร เป็นพื้นที่ราบลุ่มและป่าชายเลน มีคลองปากนครกั้นกลางระหว่างหมู่ที่ 1 ตำบลปากนคร กับหมู่ที่ 4 ตำบลท่าไร่ มีคลองเล็กๆ ระบายน้ำลงสู่คลองปากนครอีกหลายสายและพื้นที่บางส่วนติดกับทะเลอ่าวไทย สภาพพื้นที่ของเทศบาลตำบลปากนคร จะมีสภาพภูมิอากาศค่อนข้างร้อน ในระหว่างเดือน มกราคม – พฤษภาคม ซึ่งเป็นฤดูร้อน โดยมีอุณหภูมิเฉลี่ย 26 – 28 องศาเซลเซียส และมีฤดูฝนระหว่างเดือน กรกฎาคม – ธันวาคม ของทุกปี
ไมน์คราฟต์: สตอรีโหมด

เกมการเล่น

ไมน์คราฟต์: สตอรีโหมดเป็นวิดีโอเกมผจญภัยกราฟิกแบบจุดและคลิกแนวคอเมดีดราม่ามีการโต้ตอบเป็นตอน ๆ ซึ่งเหมือนกับเกมอื่น ๆ ของเทลล์เทลเกมส์ที่มีการปล่อยออกมาเป็นตอน ๆ ในเกมผู้เล่นจะเก็บไอเทม แก้ปัญหา และคุยกับตัวละครที่ผู้เล่นไม่ได้ควบคุม (NPC) ผ่านทางแผนผังการสนทนา (Dialog tree) เพื่อที่จะได้เรียนรู้เกี่ยวกับเรื่องราวต่าง ๆ และกำหนดว่าจะทำอะไรต่อไป ซึ่งเหมือนกันเกมอื่น ๆ ของเทลล์เทลเกมส์ที่การตัดสินใจของผู้เล่นจะส่งผลกระทบกับเหตุการณ์ในขณะนั้นและตอนต่อไป แต่อย่างไรก็ตาม ก็ไม่เหมือนกับเกมของเทลล์เทลเกมส์ที่ผ่านมาที่มีแน้วโน้มไปทางผู้ใหญ่หรืออารมณ์ที่มากเกินไป เช่น การตายของตัวละครที่สำคัญ แต่ไมน์คราฟต์: สตอรีโหมดนั้นจะมุ่งเน้นไปทางที่เหมาะกับครอบครัว ดังนั้นการตัดสินใจและอารมณ์ก็ยังเป็นจุดที่สำคัญ แต่จะไม่มีภาพหรือรูปแบบแบบผู้ใหญ่ การคราฟต์และการสร้างซึ่งเป็นองค์ประกอบที่สำคัญของไมน์คราฟต์ก็ได้มีอยู่ในเกมการเล่นด้วย โดยจะเป็นวิธีที่คล้าย ๆ กัน ในเกมจะมีระบบต่อสู้และลำดับการกระทำอื่น ๆ ด้วย โดยนำเนินการผ่านทางควิกไทม์อีเวนต์ (Quick time event) ซึ่งเหมือนกับเกมของเทลล์เทลเกมส์เกมอื่น ๆ ที่เป็นตอน ๆ

เรื่องย่อ

ไมน์คราฟต์: สตอรีโหมดเป็นเรื่องราวที่เกิดขึ้นภายในเกมไมน์คราฟต์ โดยตัวละครหลักคือ เจสซี (Jesse) (ให้เสียงโดย แพตตัน ออสวอลต์ (Patton Oswalt)/แคทเธอรีน เทเบอร์ (Catherine Taber)) ผู้ซึ่งเป็นผู้เล่นใหม่ที่หลงใหลในเกมไมน์คราฟต์และเป็นผู้ที่ออกเดินทางกับเพื่อนของเขาภายในโลกไมน์คราฟต์เพื่อที่จะตามหาดิออร์เดอร์ออฟเดอะสโตน (The Order of the Stone) เขาคือกลุ่มที่ประกอบด้วย เกเบรียล (Gabriel), เอลเลการ์ด (Ellegaard), แม็กนัส (Magnus), ซอเรน (Soren) และไอวอร์ (Ivor) พวกเขาคือ 5 นักผจญภัยในตำนานที่เคยช่วยโลกไมน์คราฟต์ไว้ ในเกมเจสซีจะเป็นผู้เล่นใหม่ที่กำลังเรียนรู้วิธีการสร้างและการคราฟต์ และเขาก็ยังหลงใหลโลกของไมน์คราฟต์ด้วย ในเกมจะประกอบไปด้วยสถานที่ต่าง ๆ ที่เหมือนกับไมน์คราฟต์ของจริง เช่น เนเธอร์ (Nether), ดิเอนด์ (The End), และฟาร์เแลนดส์ (Far Lands) เป็นต้น
โมเซอิก (พันธุศาสตร์)

ในเวชพันธุศาสตร์ ภาวะโมเซอิก (อังกฤษ: mosaisc, mosaicism) หมายถึงภาวะที่สิ่งมีชีวิตหนึ่งๆ มีเซลล์ซึ่งมีจีโนไทป์แตกต่างกันสองแบบที่เจริญมาจากไข่ที่ผสมแล้วใบเดียว mosaicism อาจเป็นผลจากการกลายพันธุ์ระหว่างการเจริญของตัวอ่อนซึ่งเจริญต่อมาเป็นเซลล์เพียงส่วนหนึ่งของเซลล์ที่เจริญเต็มที่แล้ว
หนี้รักชำระแค้น

เนื้อเรื่อง

ฮัน จี-ฮุน เติบโตขึ้นมาอย่างยากลำบากในบ้านเด็กกำพร้า และตกเป็นผู้ต้องหาในคดีฆาตกรรมเนื่องจากตุ๊กตาหมีของเขาไปตกอยู่ในที่เกิดเหตุ แต่ได้ทนายมือดีจากคิม อิน-ซุก ผู้หญิงลึกลับคนหนึ่งส่งมาช่วยว่าความให้ จนกระทั่งจี-ฮุน พ้นผิด ต่อมาเขาได้กลายเป็นอัยการหนุ่มมือดีที่กำลังมาแรง จึงทำให้จี-ฮุน ฝังใจว่าอิน-ซุก เป็นผู้มีพระคุณและคิดจะตอบแทนบุญคุณ ซึ่งอิน-ซุก ใช้ชีวิตในครอบครัวจองกาวอน หรือ เจเค ซึ่งเป็นอาณาจักรธุรกิจใหญ่โตระดับประเทศ มีเครือข่ายมากมาย ณ ที่นี่เธอต้องอดทนกล้ำกลืนมาตลอด 18 ปี โดยเฉพาะกับ กง ซุน-โฮ ผู้เป็นแม่ของสามีเธอที่เสียชีวิตไปแล้วจากอุบัติเหตุเฮลิคอปเตอร์ตก กง ซุน-โฮ ไม่เห็นด้วยกับการแต่งงานกับคิม อิน-ซุก ของลูกชายเธอมาตั้งแต่ต้น เมื่อลูกชายเธอตายไป เธอจึงเย็นชาใส่อิน-ซุก ตลอด และไม่แม้แต่จะเรียกชื่อจริงของเธอ แต่ไปเรียกว่า เค (ซึ่งหมายถึง หมา ในภาษาเกาหลี)
จี-ฮุน จึงพยายามช่วยเหลืออิน-ซุก ทุกอย่างเพื่อให้เธอมีที่ยืนในครอบครัวและธุรกิจ โดยที่ไม่ทราบความจริงว่ามันซับซ้อนกว่าที่คิด และคิม อิน-ซุก ต้องการจะแก้แค้น
ลานจอดเฮลิคอปเตอร์

ลานจอดเฮลิคอปเตอร์ เป็นพื้นที่การลงจอดสำหรับเฮลิคอปเตอร์และอากาศยานที่มีการขับเคลื่อนแนวตั้ง
ในขณะที่เฮลิคอปเตอร์และเครื่องบินขับเคลื่อนแนวตั้งสามารถใช้งานได้บนพื้นผิวที่ค่อนข้างเรียบ ลานจอดเฮลิคอปเตอร์จะทำเครื่องหมายไว้อย่างชัดเจน ซึ่งห่างจากสิ่งกีดขวางที่อากาศยานดังกล่าวสามารถลงจอดได้อย่างปลอดภัย
ส่วนลานจอดเฮลิคอปเตอร์ขนาดใหญ่ มีไว้สำหรับใช้โดยเฮลิคอปเตอร์และอากาศยานบินขึ้นและลงจอดแนวตั้งอื่น ๆ อาจเรียกว่าเวอร์ติพอร์ต ตัวอย่างเช่น เวอร์ติพอร์ตชิคาโก ซึ่งเปิดในปี ค.ศ. 2015
เดอะเฮาส์ออฟเดอะไรซิงซัน

เดอะเฮาส์ออฟเดอะไรซิงซัน (อังกฤษ: The House of the Rising Sun) เป็นเพลงโฟล์กจากสหรัฐอเมริกา บางครั้งอาจเรียกสั้นๆ ว่า House of the Rising Sun หรือ ไรซิงซันบลูส์ (Rising Sun Blues) เนื้อเพลงกล่าวถึงชีวิตที่อยู่อย่างยากลำบากในบ้านหลังหนึ่งในนิวออร์ลีนส์ ที่ใครๆ ก็เรียกบ้านหลังนี้ว่า "Rising Sun" เพลงนี้เป็นเพลงพื้นบ้านของสหรัฐอเมริกาที่มีการบันทึกเสียงหลายครั้งมาตั้งแต่ช่วงทศวรรษ 1930  แต่ฉบับที่ได้รับความนิยมที่สุด เป็นผลงานของ ดิแอนิมอลส์ วงดนตรีร็อกสัญชาติอังกฤษที่บันทึกเสียงระหว่างเดินทางมาแสดงร่วมกับชัค เบอร์รีในสหรัฐอเมริกา  วางจำหน่ายเมื่อเดือนมิถุนายน ค.ศ. 1964 ซิงเกิลฉบับนี้ขึ้นถึงอันดับหนึ่งทั้งในสหรัฐอเมริกา และสหราชอาณาจักร 
แอลัน ไพรซ์ นักคีย์บอร์ดของดิแอนิมอลส์กล่าวว่า เฮาส์ออฟเดอะไรซิงซัน มีที่มาจากเพลงพื้นบ้านของอังกฤษในศตวรรษที่ 16 กล่าวถึงชีวิตของหญิงสาวที่ถูกคุมขังในซ่องโสเภณี เมื่อชาวอังกฤษย้ายถิ่นฐานมาตั้งรกรากในสหรัฐจึงดัดแปลงเนื้อเพลงให้เกี่ยวกับนิวออร์ลีนส์  ในขณะที่เอริก เบอร์ดัน นักร้องนำของวงกล่าวว่า ดิแอนิมอลส์ได้ฟังเพลงนี้เป็นครั้งแรกในคลับแห่งหนึ่งในนิวคาสเซิล สหราชอาณาจักร โดยก่อนหน้าดิแอนิมอลส์ นักดนตรีที่เคยบันทึกเสียงเพลงนี้ ได้แก่ บ็อบ ไดแลน (ปี 1960), โจแอน แบซ (ปี 1960) และนิน่า ซิโมน (ปี 1962)
รันนิงแมน

รูปแบบ

รูปแบบรายการนั้นแตกต่างออกไปตามแต่ละตอน และมีการพัฒนาขึ้นมาเรื่อย ๆ โดยที่จะมีการแบ่งทีม ให้หัวหน้าทีมเลือกสมาชิกมา ช่วงแรก มีการตั้งชื่อทีมเป็นชื่อต่างๆ หลังจากตอนที่ 6 ก็มีการใช้ชื่อทีมว่า ทีมแดง ทีมน้ำเงินแทน โดยมีภารกิจหลัก ๆ ดังต่อไปนี้

ตอนที่ 48 - ปัจจุบัน

ตั้งแต่ตอนที่ 48 เป็นต้นมา สมาชิกรันนิงแมนจะแข่งขันกันต่อเนื่องจนกระทั่งมีผู้ชนะเมื่อการแข่งขันจบลง รูปแบบของรายการมีการเปลี่ยนแปลงจากรูปแบบภารกิจแข่งขันหลาย ๆ ภารกิจประกอบกัน เป็นรูปแบบมีภารกิจเดียวยาวต่อเนื่องจนจบการแข่งขัน

ตอนพิเศษ

ในจำนวนตอนต่าง ๆ ที่ออกอากาศ จะมีบางตอนที่มีเรื่องราวพิเศษ เรื่องราวพิเศษหลายเรื่องได้รับการชื่นชมว่ามีความสนุกและความน่าตื่นเต้นมาก ทำให้เป็นตอนที่มีคุณภาพเหนือกว่าตอนอื่น ๆ
ฟองท้องถิ่น

ฟองท้องถิ่น (อังกฤษ: Local Bubble) คือห้วงอวกาศที่ค่อนข้างโปร่งรูปร่างคล้ายนาฬิกาทรายอยู่ในสสารระหว่างดาว กินเนื้อที่กว้างประมาณ 300 ปีแสง และมีความหนาแน่นของไฮโดรเจนไม่มีสี 0.05 อะตอม/ซม.³ หรือประมาณหนึ่งในสิบของความหนาแน่นของมวลสารระหว่างดาว (0.5 อะตอม/ซม.³) และครึ่งหนึ่งของเมฆระหว่างดาวท้องถิ่น (0.1 อะตอม/ซม.³) ก๊าซกระจายร้อนในฟองท้องถิ่นเปล่งรังสีเอกซ์ออกมา
ในฟองท้องถิ่นนี้เต็มไปด้วยพลาสมาอุณหภูมิสูงซึ่งเชื่อว่าน่าจะเป็นส่วนที่หลงเหลืออยู่จากการระเบิดซูเปอร์โนวาที่เกิดขึ้นเมื่อ 2 ล้านถึง 4 ล้านปีมาแล้ว ซึ่งอาจเป็นเจมินจา หรือแหล่งกำเนิดรังสีแกมมาคนคู่ เป็นพัลซาร์ที่อยู่ 250 พาร์เซ็กจากดวงอาทิตย์ในกลุ่มดาวคนคู่

คำอธิบาย

ระบบสุริยะเคลื่อนตัวอยู่ในบริเวณที่เป็นฟองท้องถิ่นมาแล้วประมาณ 5-10 ล้านปี ตำแหน่งปัจจุบันของระบบสุริยะอยู่ในเมฆระหว่างดาวท้องถิ่น ซึ่งเป็นย่านเล็กๆ ในฟองท้องถิ่นที่มีความหนาแน่นมากกว่าส่วนอื่น เมฆระหว่างดาวท้องถิ่นนี้ก่อตัวขึ้นในบริเวณที่ฟองท้องถิ่นกับฟองลูป I บรรจบกัน ก๊าซในเมฆระหว่างดาวท้องถิ่นมีความหนาแน่นประมาณ 0.1 อะตอม/ซม.³
รูปร่างของฟองท้องถิ่นไม่ใช่ทรงกลม แต่ดูเหมือนจะแคบลงในระนาบดาราจักร เป็นทรงค่อนข้างรี หรือรูปไข่ และอาจขยายตัวออกทางด้านบนและด้านล่างของระนาบดาราจักร ทำให้มีรูปร่างคล้ายนาฬิกาทราย มันเข้าชิดกับฟองอื่นๆ ที่มีความหนาแน่นของมวลสารระหว่างดาวน้อยกว่า โดยเฉพาะอย่างยิ่งฟองลูป I ซึ่งเกิดขึ้นจากลมดาวฤกษ์และซูเปอร์โนวาในชุมนุมดาวแมงป่อง-คนครึ่งม้า ซึ่งอยู่ห่างจากดวงอาทิตย์ 500 ปีแสง ภายในฟองลูป I มีดาวแอนทาเรส (แอลฟาแมงป่อง) นอกจากฟองลูป I แล้วยังมีฟองลูป II และฟองลูป III ที่อยู่ติดกับฟองท้องถิ่นด้วย
พระวรวงศ์เธอ พระองค์เจ้ามยุรฉัตร

พระประวัติ

ประสูติเมื่อวันที่ 7 มีนาคม พ.ศ. 2448 เป็นพระธิดาในพระเจ้าบรมวงศ์เธอ กรมพระกำแพงเพชรอัครโยธิน และพระเจ้าวรวงศ์เธอ พระองค์เจ้าประภาวสิทธิ์นฤมล 
ครั้นวันรุ่งขึ้น วันที่ 8 มีนาคม 2448  ร.5  ทรงมีพระบรมราชโองการ โปรดเกล้าฯ ตั้งหม่อมเจ้า บุตรีในพระเจ้าบรมวงศ์เธอ กรมพระกำแพงเพชรอัครโยธิน และพระเจ้าวรวงศ์เธอ พระองค์เจ้าประภาวสิทธิ์นฤมล เป็นพระองค์เจ้าตามพระมารดา ตามกฎมณเฑียรบาลราชประเพณีที่มีมา โดยทรงโปรดเกล้าฯ ตั้งขึ้นเป็น พระหลานเธอ พระองค์เจ้า ทั้งสายที่จะร่วมพระครรภ์สืบไป  
พระวรวงศ์เธอ พระองค์เจ้ามยุรฉัตร ทรงมีพระอนุชาและพระขนิษฐาร่วมพระมารดา คือ 
1.พระวรวงศ์เธอ พระองค์เจ้าเปรมบุรฉัตร 
2.พระวรวงศ์เธอ พระองค์เจ้าวิมลฉัตร 
และทรงมีพระอนุชาและพระขนิษฐาต่างมารดา คือ ท่านผู้หญิงฉัตรสุดา วงศ์ทองศรี, หม่อมเจ้ากาญจนฉัตร สุขสวัสดิ์, หม่อมเจ้าภัทรลดา ดิศกุล, หม่อมเจ้าสุรฉัตร ฉัตรไชย, หม่อมเจ้าเฟื่องฉัตร ดิศกุล, หิรัญฉัตร เอ็ดเวิร์ดส, หม่อมเจ้าทิพยฉัตร ฉัตรไชย และหม่อมเจ้าพิบูลฉัตร ฉัตรไชย 
พระองค์ทรงเข้ารับการศึกษาจากโรงเรียนเซนต์โยเซฟคอนเวนต์
พระวรวงศ์เธอ พระองค์เจ้ามยุรฉัตร เสกสมรสกับหม่อมเจ้าโสภณภราไดย สวัสดิวัตน์ มีพระโอรสคือ หม่อมราชวงศ์พรรธนภณ สวัสดิวัตน์  (นามเดิม: หม่อมราชวงศ์ฉัตรโสภณ สวัสดิวัตน์)
พระวรวงศ์เธอ พระองค์เจ้ามยุรฉัตร สิ้นพระชนม์เมื่อวันที่ 11 สิงหาคม พ.ศ. 2513 สิริพระชันษา 65 ปี